Õigusakt võetakse vastu, kui seda nõuavad sotsiaalsed või majanduslikud protsessid, kui selle vajadus tuleneb kodanike õiguste ja kohustuste  reguleerimisest ning kui Ungari õigusesse tuleb üle võtta Euroopa Ühenduse õigusakte. Õigusakti vastuvõtmisele eelneb reguleeritava valdkonna analüüs. Õigusakti eelnõu koostab alati kas selleks määratud minister või minister, kelle pädevusse reguleeritav valdkond kuulub. Pädev ministeerium saadab koostatud eelnõu olenevalt õigusakti tasandist arutamiseks teistele ministritele, esindusorganitele ja muudele seadusandlusega seotud organitele. Eelnõu koostanud organ peab samal ajal vastavalt 2005. aasta seaduse XC  (elektroonilise teabe vabaduse kohta) artiklile 9 avaldama eelnõu teksti (välja arvatud seaduses kindlaksmääratud erandjuhtudel) oma kodulehel, kus üldsus võib esitada selle kohta märkusi või soovitusi. Arutelude käigus saadud eksperdiarvamusi ja üldsuse märkusi arvesse võttes viib eelnõu esitanud organ eelnõusse sisse muudatused.